ร.10-ราชินี เสด็จฯบำเพ็ญกุศลวันแม่ พสกนิกรทั่วทิศ พร้อมใจแต่งฟ้า
พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงบำเพ็ญพระราชกุศล เนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประจำปี 2563 ณ พระอุโบสถ วัดพระศรีรัตนศาสดารามและพระที่นั่งอมรินทรวินิจฉัย ในพระบรมมหาราชวัง นายกรัฐมนตรีนำข้าราชการร่วมทำบุญตักบาตรถวายเป็นพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ ท้องสนามหลวงและร่วมลงนามถวายพระพร ประชาชนทุกหมู่เหล่าทั่วประเทศ ทำบุญ วันแม่แห่งชาติ แสดงความจงรักภักดีเมื่อเวลา 18.01 น. วันที่ 12 ส.ค. พระบาทสมเด็จ พระเจ้าอยู่หัว และสมเด็จพระนางเจ้าฯพระบรมราชินี เสด็จพระราชดำเนินพร้อมด้วย สมเด็จพระเจ้าลูกเธอ เจ้าฟ้ากรมหลวงราชสาริณีสิริพัชร มหาวัชรราชธิดา สมเด็จพระเจ้าลูกเธอ เจ้าฟ้าสิริวัณณวรี นารีรัตนราช– กัญญา สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร โดยรถยนต์พระที่นั่งจากพระที่นั่งอัมพรสถาน พระราชวังดุสิต ไปยังพระอุโบสถวัดพระศรีรัตนศาสดาราม และพระที่นั่ง อมรินทรวินิจฉัย ในพระบรมมหาราชวัง ทรงบำเพ็ญ พระราชกุศล เนื่องในวันเฉลิมพระชนมพรรษาสมเด็จ พระนางเจ้าสิริกิติ์ พระบรมราชินีนาถ พระบรมราชชนนี พันปีหลวง ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เฝ้าฯรับเสด็จ ณ พระที่นั่งอมรินทรวินิจฉัยเมื่อพระบาทสมเด็จพระเจ้าอยู่หัว เสด็จฯ ไปยังชานหน้าพระอุโบสถ บรรพชิตจีนและญวน ถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง แล้วเสด็จฯเข้าพระอุโบสถ ทรงจุดเทียนพระมหามงคล เทียนเท่าพระองค์ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงจุดธูปเทียนเครื่องนมัสการท้ายที่นั่งบูชาพระพุทธมหามณีรัตนปฏิมากร พระพุทธยอดฟ้าจุฬาโลก และพระพุทธเลิศหล้านภาไลย และทรงจุดธูปเทียนบูชาพระรัตนตรัย ทรงจุดเทียนสำหรับพระสงฆ์สวดนวัคคหายุสมธัมม์ และทรงจุดเทียนที่แท่นมณฑลบูชาเทวดานพเคราะห์ โหรหลวงบูชาเทวดานพเคราะห์จากนั้นเสด็จออกจากพระอุโบสถ ไปประทับรถยนต์พระที่นั่งประตูเกยหลังวัดพระศรีรัตนศาสดาราม ไปเทียบที่หน้าพระทวารเทเวศรรักษา เสด็จเข้าพระที่นั่งอมรินทรวินิจฉัย ทรงจุดเทียนพระมหามงคล เทียนเท่าพระองค์ของสมเด็จพระนางเจ้า สิริกิติ์ พระบรมราชินีนาถ พระบรมราชชนนีพันปีหลวง และธูปเทียนบูชาพระพุทธรูป เทวรูปองค์อภิบาล องค์แทรกพระชนมพรรษา แล้วทรงจุดธูปเทียนเครื่องนมัสการบูชาพระพุทธปฏิมาชัยวัฒน์ รัชกาลที่ 9 และพระพุทธรูปประจำพระชนมวารของสมเด็จพระนาง เจ้าสิริกิติ์ พระบรมราชินีนาถ พระบรมราชชนนีพันปีหลวง ที่ประดิษฐานบนพระราชบัลลังก์ภายใต้พระนพปฎล มหาเศวตฉัตรเจ้าหน้าที่กรมการศาสนาอาราธนาศีล สมเด็จพระราชาคณะถวายศีล พระสงฆ์ 89 รูป เจริญพระพุทธมนต์จบ ทรงประเคนผ้าไตรแด่สมเด็จพระราชาคณะและพระราชาคณะ ทรงหลั่งทักษิโณทก พระสงฆ์ถวายอนุโมทนา ถวายอดิเรก ถวายพระพรลาจากนั้นพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงพระดำเนินพร้อมด้วยสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหา วัชรราชธิดา สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา สมเด็จพระเจ้าลูกยาเธอ เจ้าฟ้า ทีปังกรรัศมีโชติ มหาวชิโรตตมางกูร สิริวิบูลยราชกุมาร จากศาลาสหทัยสมาคม ในพระบรมมหาราชวัง ไปตาม ถนนจักรีจรัณย์ เลี้ยวขวาประตูวิเศษไชยศรี เข้าถนนหน้าพระลาน ไปยังถนนราชดำเนินใน บริเวณหน้าศาลฎีกา เยี่ยมราษฎรที่มาเฝ้ารับเสด็จบริเวณสองฝั่ง ถนนสายดังกล่าว แล้วประทับรถยนต์พระที่นั่ง เสด็จฯ กลับพระที่นั่งอัมพรสถาน พระราชวังดุสิตก่อนหน้านี้เมื่อเวลา 15.00 น. สมเด็จพระนางเจ้า สิริกิติ์ พระบรมราชินีนาถ พระบรมราชชนนีพันปีหลวง พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จออกในโอกาสที่สมเด็จพระบรม ราชชนนีพันปีหลวง ทรงบำเพ็ญพระราชกุศลเป็นการ ส่วนพระองค์ เนื่องในโอกาสวันเฉลิมพระชนมพรรษา วันที่ 12 สิงหาคม 2563 ณ ห้องรับรอง ชั้น 29 อาคารภูมิสิริมังคลานุสรณ์ โรงพยาบาลจุฬาลงกรณ์ในโอกาสนี้ สมเด็จพระกนิษฐาธิราชเจ้า กรม สมเด็จพระเทพรัตนราชสุดาฯ สยามบรมราชกุมารี สมเด็จพระเจ้าลูกเธอ เจ้าฟ้าพัชรกิติยาภา นเรนทิรา เทพยวดี กรมหลวงราชสาริณีสิริพัชร มหาวัชรราชธิดา สมเด็จพระเจ้าลูกเธอ เจ้าฟ้าสิริวัณณวรี นารีรัตนราช กัญญา และสมเด็จพระเจ้าลูกยาเธอ เจ้าฟ้าทีปังกร รัศมีโชติ มหาวชิโรตตมางกูร สิริวิบูลยราชกุมาร เสด็จ ออกด้วย ในการนี้ ท่านผู้หญิงพลอยไพลิน เจนเซ่น และท่านผู้หญิงสิริกิติยา เจนเซ่น ร่วมเข้าเฝ้าทูลละอองธุลีพระบาทด้วยขณะที่ช่วงเช้าวันเดียวกัน พล.อ.ประยุทธ์ จันทร์โอชา นายกรัฐมนตรีและ รมว.กลาโหม พร้อมนางนราพร จันทร์โอชา ภริยา เป็นประธานในพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 ส.ค.2563 โดยมีคณะองคมนตรีและภริยา ประธานรัฐสภา ประธานศาลฎีกาและภริยา ประธานองค์กรตามรัฐธรรมนูญและภริยา หน่วยราชการในพระองค์ คณะรัฐมนตรีและคู่สมรส เลขาธิการนายกรัฐมนตรี ผู้ว่าราชการกรุงเทพมหานครและภริยา ผบ.เหล่าทัพและภริยา ผบ.ตร.และภริยา ปลัดกระทรวงทุกกระทรวง ผู้แทนภาคเอกชนร่วมในพิธี จากนั้นนายกรัฐมนตรีและภริยาเดินทางไปลงนามถวายพระพร ณ ห้องแดง อาคารหน่วยราชการในพระองค์ 904 ในพระบรมมหาราชวังวันเดียวกันประชาชนทั่วประเทศร่วมทำบุญตักบาตรเนื่องในวันเฉลิมพระชนมพรรษา สมเด็จพระบรม ราชชนนีพันปีหลวง เช่นที่มหาวิทยาลัยราชภัฏยะลา อ.เมืองยะลา นายชัยสิทธิ์ พานิชพงศ์ ผวจ.ยะลา พล.ท.พรศักดิ์ พูลสวัสดิ์ แม่ทัพภาคที่ 4 ส่วนราชการนำชาวยะลาร่วมพิธีทำบุญตักบาตรและยังมีกิจกรรมอื่นๆ นอกจากนี้ ที่ จ.สงขลา และ จ.นครศรีธรรมราช ก็มีประชาชนร่วมทำบุญตักบาตรถวายเป็นพระราชกุศลด้วยเช่นกันส่วนที่อนุสาวรีย์ท้าวสุรนารี อ.เมืองนครราชสีมา นายวิเชียร จันทรโณทัย ผวจ.นครราชสีมา และหน่วยงานราชการ ประชาชนร่วมตักบาตรพระสงฆ์ 89 รูป ที่ จ.บึงกาฬ นายนฤชา โฆษาศิวิไลซ์ รอง ผวจ.บึงกาฬ เป็นประธานปล่อยพันธุ์สัตว์น้ำ ที่ฟาร์มตัวอย่างตามแนวพระราชดำริ บ้านห้วยหินลาด อ.บึงโขงหลง จ.บึงกาฬ ส่วนที่หน้าตลาดเทศบาลเมืองบึงกาฬ มีการเปิดโรงทานเลี้ยงอาหารกลางวันฟรีแก่ประชาชนทั่วไป ที่ จ.ปทุมธานี มีจัดกิจกรรมปั่นจักรยานเทิดพระเกียรติ ระยะทาง 29 กม.มีนักปั่นเข้าร่วม 299 คน ด้านนายรณภพ เหลืองไพโรจน์ ผวจ.ชัยนาท ปล่อยพันธุ์ปลา 5 แสนตัว ลงสู่แม่น้ำเจ้าพระยาถวายเป็นพระราชกุศล ที่ จ.ลพบุรี พล.ท.ภูมิพัฒน์ จันทร์สว่าง ผู้บัญชาการหน่วยบัญชาการสงครามพิเศษ จัดกำลังพลและประชาชน ไปบริจาคโลหิต ถวายเป็นพระราชกุศลเช่นเดียวกับอีกหลายจังหวัดทำบุญตักบาตร ประกอบด้วย จ.ฉะเชิงเทรา จ.ชลบุรี รวมทั้งชาวตลาดหลักห้า ที่เป็นตลาดเก่าแก่อยู่ตรงรอยต่อเชื่อม 2 จังหวัด คือ อ.ดำเนินสะดวก จ.ราชบุรี กับ อ.บ้านแพ้ว จ.สมุทรสาคร ได้จัดกิจกรรมใส่บาตรพระทางน้ำในคลองดำเนินสะดวก หน้าวัดปราสาทสิทธิ์ เนื่องในวันเฉลิมพระชนมพรรษา สมเด็จพระบรมราชชนนีพันปีหลวงที่ท้องสนามหลวง ตั้งแต่ช่วงเย็นมีประชาชนจากทั่วทุกสารทิศและองค์กรต่างๆร่วมแต่งกายด้วยเสื้อสีฟ้า เดินทางเข้าร่วมพิธีจุดเทียนชัยถวายพระพร เนื่องในโอกาสวันเฉลิมพระชนมพรรษา สมเด็จพระ นางเจ้าสิริกิติ์ พระบรมราชินีนาถ พระบรมราชชนนี พันปีหลวง ประจำปี 2563 ท่ามกลางสายฝนที่ตกลงมาและได้หยุดตกก่อนจะถึงพิธีถวายเครื่องราชสักการะ จุดเทียนชัยถวายพระพรชัยมงคล ที่ พล.อ.ประยุทธ์ จันทร์โอชา นายกรัฐมนตรี และ รมว. กลาโหม เป็นประธานในพิธีน.ส.วันเพ็ญ บุญชู อายุ 66 ปี จาก จ.ปทุมธานี ที่เดินทางมาร่วมพิธีจุดเทียนชัยที่ท้องสนามหลวง กล่าวว่า ครอบครัวเทิดทูนสมเด็จพระบรมราชชนนีพันปีหลวงมาก ทรงมีพระเมตตาช่วยพสกนิกรที่ตกทุกข์ได้ยากมาตลอดจึงมาร่วมถวายพระพร ขอพระองค์ทรงมีพระพลานามัยสมบูรณ์และทรงพระเจริญยิ่งยืนนานต่อมาเวลา 19.19 น. พล.อ.ประยุทธ์ จันทร์โอชา นายกรัฐมนตรี เดินทางมาเป็นประธานในพิธีถวายเครื่องราชสักการะ จุดเทียนชัยถวายพระพรชัยมงคล เนื่องในวันเฉลิมพระชนมพรรษาสมเด็จพระนางเจ้า สิริกิติ์ พระบรมราชินีนาถ พระบรมราชชนนีพันปีหลวง โดยมีนางนราพร จันทร์โอชา ภริยา พร้อมด้วยประธานองค์กรตามรัฐธรรมนูญและคู่สมรส คณะรัฐมนตรีและคู่สมรส ข้าราชการชั้นผู้ใหญ่ ทหาร ตำรวจ พลเรือนและภาคประชาชน เข้าร่วมในพิธีอย่างพร้อมเพรียง
พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงบำเพ็ญพระราช กุศล เนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประจำปี 2563 
ข่าวหน้า1,ในหลวง,พระราชินี,สมเด็จพระบรมราชชนนีพันปีหลวง,ถวายพระพร,บำเพ็ญพระราชกุศล,ข่าววันนี้